**Javna ustanova Kinematografi Dubrovnik**, OIB: 19518715082, 20 000 Dubrovnik, Cvijete Zuzorić 1/II, objavljuje

**JAVNI POZIV**

**za podnošenje ponuda za osnivanje prava stvarne služnosti i prava zakupa unutarnjih pomoćnih prostorija u površini od 12 m2 na određeno vrijeme**

Članak 1.

Predmet nadmetanja su:

1. Osnivanje prava stvarne služnosti – pravo staze preko kat. čest. 191/2 K.O. Dubrovnik u površini od 60 m2, sve sukladno skici izrađenoj od strane Geo Grupe d.o.o. od 19. siječnja 2021.g.
2. Zasnivanje zakupnog odnosa unutarnjih pomoćnih prostorija u površini od 12 m2 na dijelu kat. čest. 191/2 K.O. DUBROVNIK.

Pravo stvarne služnosti za točku 1. i 2. se zasniva na određeno vrijeme na rok od dvije godine, počevši od 01. travnja 2023.g.

Početna mjesečna naknada za pravo iz točke 1. ovog članka iznosi 135 € + PDV.

Početna mjesečna naknada za pravo iz točke 2. ovog članka iznosi 185 € + PDV.

**PODNOŠENJE PONUDA**

Članak 2.

Ponude i prilozi uz ponudu dostavljaju se u zatvorenoj omotnici.

Na prednjoj strani i poleđini omotnice potrebno je napisati„ ZA NATJEČAJ – KINO SLAVICA -NE OTVARAJ “.

Članak 3.

Ponude se dostavljaju preporučenom pošiljkom ili osobnom dostavom na adresu: Javna ustanova Kinematografi Dubrovnik, 20 000 Dubrovnik, Branitelja Dubrovnika 42.

Rok za podnošenje ponuda je 8 dana, računajući od prvog slijedećeg dana nakon objave javnog natječaja na web stranici Kinematografa Dubrovnik i u jednom dnevnom tisku.

Nepravodobne i nepotpune ponude neće se razmatrati.

**UVJETI NATJEČAJA**

Članak 4.

U postupku javnog prikupljanja ponuda mogu sudjelovati sve fizičke osobe koje imaju državljanstvo Republike Hrvatske, državljanstvo država koje čine Europski gospodarski prostor, te državljani onih država s kojim Republika Hrvatska ima ugovor o reciprocitetu stjecanja nekretnina.

U postupku javnog prikupljanja ponuda mogu sudjelovati sve pravne osobe koje imaju sjedište u Republici Hrvatskoj ili državi koja čini Europski gospodarski prostor.

Podnošenjem ponude na ovaj javni natječaj smatra se da je ponuditelj izričito suglasan da Javna ustanova Kinematografi Dubrovnik može prikupljati, koristiti i dalje obrađivati zaprimljene podatke u svrhu provedbe postupka javnog prikupljanja ponuda u skladu s Općom Uredbom o zaštiti podataka (GDPR)

Članak 5.

Ponuditelji koji sudjeluju u javnom natječaju dužni su položiti jamčevinu u iznosu od 400 € posebno za predmet natječaja iz točke 1. čl. 1. i posebno za predmet natječaja iz točke 2. članak 1. ovog natječaja.

Jamčevina se uplaćuje, prije isteka roka za podnošenje pisanih ponuda na natječaj, na žiro račun Javne ustanove Kinematografi Dubrovnik, otvoren kod **OTP banka d.d.**, **IBAN: HR6624070001169004550**, model: HR 99, opis plaćanja: jamčevina za natječaj.

Nakon odabira najpovoljnijeg ponuditelja jamčevina će se odabranom ponuditelju uračunati u posljednji obrok(e) mjesečne naknade, a ostalim ponuditeljima čije ponude ne budu prihvaćene uplaćena se jamčevina vraća u roku od 30 dana.

Ponuditelj koji je odustao od ponude gubi pravo na povrat jamčevine.

Odabrani ponuditelj se također obvezuje za cijelo vrijeme trajanja zakupa sklopiti policu osiguranja za odgovornost iz djelatnosti prema trećim osobama (opća odgovornost), te je predati zakupodavcu prilikom zaključenja ugovora.

Članak 6.

Povjerenstvo za otvaranje ponuda i izbor najpovoljnijeg ponuditelja otvara i razmatra ponude, utvrđuje ispunjavaju li ponuditelji sve uvjete iz javnog natječaja, sastavlja zapisnik o javnom otvaranju ponuda, te utvrđuju najpovoljnijeg ponuditelja, odnosno neprihvaćanju niti jedne ponude.

Najpovoljnijim ponuditeljem smatra se ponuditelj koji je ponudio najvišu cijenu (izraženu u ukupnom iznosu i u mjesečnom iznosu) koja mora biti ista ili veća od početne cijene i izražena u kunama, a ponude dostavljene u drugoj valuti neće se razmatrati.

U slučaju da isti ponuditelj dostavi više ponuda, valjanom će se smatrati isključivo ponuda s najvećim iznosom ponuđene cijene.

U slučaju da pristignu dvije identične valjane ponude s istim iznosom ponuđene naknade, ponuditelji će biti pozvani da u roku od tri dana po primitku obavijesti u zatvorenoj omotnici dostave nadopunu ponude kako bi se donijela odluka o najpovoljnijem ponuditelju.

**SADRŽAJ PONUDE**

Članak 12.

Ponuda mora kao obvezne elemente sadržavati naziv, odnosno ime i prezime, sjedište odnosno adresu ponuditelja, ponuđenu cijenu mjesečne naknade za svaki predmet natječaja te zbirnu godišnju naknadu u nominalnom iznosu u kunama, a koju naknadu će odabrani ponuditelj mjesečno plaćati za svaki tekući mjesec, najkasnije do 10-og u istom mjesecu.

Uz ponudu se prilaže:

1. domaće fizičke osobe prilažu presliku važeće osobne iskaznice, a strane fizičke osobe presliku putovnice;
2. domaće pravne osobe prilažu izvadak iz sudskog registra, a strane pravne osobe prilažu izvatke iz domicilnog registra s ovjerenim prijevodom sudskog tumača na hrvatski jezik;
3. dokaz o izvršenoj uplati jamčevine u iznosu od 400 € za svaki predmet natječaja ponaosob,
4. OIB, kontakt podatke (adresa, broj telefona ili mobitela, e-mail adresa), te naziv banke i broj IBAN računa ponuditelja za povrat jamstva u slučaju neprihvaćanja ponude;

Svi dokumenti koji se prilažu moraju biti u izvorniku ili u ovjerenoj preslici.

Javna ustanova Kinematografi Dubrovnik zadržava pravo poništiti natječaj bez obrazloženja i snošenja bilo kakve odgovornosti spram natjecatelja, ili inih osoba.

U Dubrovniku, 28. ožujka 2023.

Ravnatelj ustanove: Nikša Konsuo